ટ્રાફિક વિભાગે ચાલુ માસે અાવા કેટલા લોકોને દંડ્યા પણ અમદાવાદીઓના ટ્રાફિક સેન્સ અને નિયમ પાલનમાં સુધારો જોવા મળતો નથી ત્યારે બીજી તરફ અાવનારા દિવસોમાં પોલીસ પણ વધુ સીસીટીવી કેમેરા લગાવવા ઉપરાંત ટ્રાફિકના ભંગ બદલ સખત કાર્યવાહી કરશે. અા અંગે ટ્રાફિક વિભાગના એડિશનલ પોલીસ કમિશનર સુભાષ ત્રિવેદીએ જણાવ્યું હતું કે ટ્રાફિક નિયમન અને ટ્રાફિક માટેની અવેરનેસને વધારવા માટે પોલીસ પ્રયત્ન કરતી હોય છે. તેમ છતાં તેનું નિરાકરણ અાવ્યું નથી. અધધ કહી શકાય તેવો દંડ શહેરીજનો માત્ર એક જ માસમાં ભરી ચૂક્યા છે પણ નિયમોનું પાલન શા માટે લોકો નથી કરતા તે એક પ્રશ્ન છે. શહેરમાં પ્રાણઘાતક અકસ્માતોનો ડેટાના અાધારે રિસર્ચ કરીને ટ્રાફિક પોલીસ અાવા અકસ્માતો રોકવા સ્ટ્રેટેજી ઘડી કાઢશે.